খায়রুল আলম সবুজ

খায়রুল আলম সবুজ হলেন একজন বাংলাদেশী অভিনেতা, লেখক, ও অনুবাদক। মঞ্চাভিনয়ের মধ্য দিয়ে কর্মজীবন শুরু করা সবুজ পরবর্তী কালে টেলিভিশন নাটকে নিয়মিত হন। অভিনয়ের পাশাপাশি তিনি সাহিত্যচর্চার সাথেও জড়িতে। তিনি অনুবাদ সাহিত্যে অবদানের জন্য ২০২০ সালে বাংলা একাডেমি সাহিত্য পুরস্কার লাভ করেন। খায়রুল আলম সবুজ ১৯৪৯ সালের ২৪শে ফেব্রুয়ারি বরিশাল জেলার উজিরপুর উপজেলার পূর্ব নারায়ণপুর গ্রামে জন্মগ্রহণ করেন। তিনি ১৯৬৭ সালে করাচির বাংলা স্কুল থেকে মাধ্যমিক এবং ১৯৬৯ সালে বাংলা কলেজ উচ্চ মাধ্যমিক সম্পন্ন করেন। পরে তিনি ঢাকা বিশ্ববিদ্যালয়ের ইংরেজি বিভাগ থেকে ১৯৭২ সালে স্নাতক সম্মান এবং ১৯৭৩ সালে স্নাতকোত্তর ডিগ্রি অর্জন করেন। ১২ বছর বয়স থেকে বরিশালে থাকাকালীন অভিনয়ের সঙ্গে সম্পৃক্ত হন খায়রুল আলম সবুজ। তখন মঞ্চদল করে নাটকে অভিনয় করতেন। তার অভিনীত প্রথম মঞ্চ নাটক ছিল ‘সূর্যমুখী’। এরপর পড়াশোনা করতে পাকিস্তানের করাচিতে চলে যান। সেখানে গান এবং অভিনয়ের সঙ্গে সম্পৃক্ত ছিলেন। পিটিভিতে (পাকিস্তান টেলিভিশন) তাকে ১৯৭০ সালে প্রথম গান গেয়েছেন। ১৯৭১ সালের ১৮ মার্চ খায়রুল আলম সবুজ ঢাকায় চলে আসেন। এসে ভর্তি হন ঢাকা বিশ্ববিদ্যালয়ে ইংরেজি সাহিত্যে। সেখানে ম. হামিদের সঙ্গে ডাকসু নাটক বিভাগ ‘নাট্যচক্র’ গড়ে তোলেন। ম. হামিদ ছিলেন সভাপতি আর সবুজ ছিলেন সাধারণ সম্পাদক। ঢাকা বিশ্ববিদ্যালয়ের এই ‘নাট্যচক্র’র মাধ্যমেই তার কর্মজীবন শুরু হয়। মঞ্চে তিনি পায়ের আওয়াজ পাওয়া যায়, এখানে এখন, ওথেলো, সেনাপতিসহ একাধিক নাটকে অভিনয় করেন। টেলিভিশনে তার প্রথম কাজ ছিল বিটিভির টেলিভিশন নাটক জলের রঙ্গে লেখা। টিভিতে তার অভিনীত প্রথম ধারাবাহিক নাটক ছিল ঢাকায় থাকি। তিনি হুমায়ূন আহমেদের কোথাও কেউ নেই টেলিভিশন ধারাবাহিকে মামুন চরিত্রে অভিনয় করেন। চলচ্চিত্রে তার আত্মপ্রকাশ ঘটে পুনে ইনস্টিটিউট থেকে নির্মিত উজান চলচ্চিত্রে। এরপর তিনি স্বল্পদৈর্ঘ্য চলচ্চিত্র ছাড়পত্র-এ অভিনয় করেন। ২০১৪ সালের ফেব্রুয়ারি মাস থেকে তিনি মীর সাব্বিরের পরিচালনায় আরটিভির টেলিভিশন ধারাবাহিক নোয়াশাল-এ অভিনয় করছেন। নোয়াখালী ও বরিশাল এই দুটি অঞ্চলের দুটি পরিবারের গল্প নিয়ে আবর্তিত এই ধারাবাহিকে তিনি বরিশাল পরিবারের প্রধান চরিত্রে অভিনয় করছেন। এই বছরের নভেম্বর মাস থেকে তিনি আফসানা মিমি ও রাকেশ বসুর পরিচালনায় এটিএন বাংলার ডলস হাউস ২: সাতটি তারার তিমির-এ অভিনয় করছেন। এটি মিমির ডলস হাউজ টেলিভিশন ধারাবাহিকে দ্বিতীয় কিস্তি। খায়রুল আলম সবুজের সহধর্মিণী শিরীন আলম। তাদের এক মেয়ে প্রতীতি পূর্ণা। অনুবাদ সোফিয়া লোরেন : তার আপন কথা এন এনিমি অব দ্য পিপল ওয়াইল্ড ডাক লিংকনের সোনালী ভাষন হেনরি ইবসেন এর তিনটি নাটক দ্য পিলার্স অব সোসাইটি অন্তেগনি গল্পগ্রন্থ স্বর্ণলতার বৃক্ষ চাই বুড়ো বট ও শকুন মমতাজ গায়েন পবিত্র ও আড্ডাবাজ কয়েকজন অন্যান্য বন্ধুত্ব আকাশের কাছে বাড়ি ঝলপই পাতা ঝরেছিল লালটুক টুকে কমলা দিনান্তে দিন শোভনের মহারাজ পনির ও তীতুমামু সোনামনি তোমায় দিলাম ভালবাসা বোঝিনি পাখি ছোট ছোট মেঘ রং শুধু রং নয় গোস্টস ইতিহাসের বাকে বাকে চিরায়িত শ্রেক্সপিয়র ইউরিডাইস পাতা উপনের জমি গল্পগুলো তোমার জন্য বিলাসপুরের ইসকি কোথাও কেউ নেই তিনি আর নাটক লিখবেন না নোয়াশাল সাতটি তারার তিমির বাংলা একাডেমি সাহিত্য পুরস্কার অনুবাদের জন্য। (২০১৯) "শিল্পীবাড়িতে খায়রুল আলম"। সংগ্রহের তারিখ ২৩ জানুয়ারি ২০২০।  "বাংলা-একাডেমি-সাহিত্য-পুরস্কার-২০১৯-ঘোষণা"। সংগ্রহের তারিখ ২৩ জানুয়ারি ২০২০।  "বাংলা একাডেমি সাহিত্য পুরস্কার পাচ্ছেন খায়রুল আলম সবুজ"। যায়যায়দিন। ২৬ জানুয়ারি ২০২০। সংগ্রহের তারিখ ৬ ফেব্রুয়ারি ২০২০।  "খায়রুল আলমের একাল সেকাল"। সংগ্রহের তারিখ ২৩ জানুয়ারি ২০২০।  আফ্রিদী, মিলান (৩ মার্চ ২০১৬)। "সবুজের কাছাকাছি..."। দৈনিক ইত্তেফাক। ৬ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৬ ফেব্রুয়ারি ২০২০।  মঈনুদ্দীন, অভি (১৩ ফেব্রুয়ারি ২০১৮)। "চার বছর একই ফ্রেমে তারা"। দৈনিক নয়া দিগন্ত। সংগ্রহের তারিখ ৬ ফেব্রুয়ারি ২০২০।  "২৯ নভেম্বর থেকে সাতটি তারার তিমির"। বাংলা ট্রিবিউন। ২৪ নভেম্বর ২০১৪। ৬ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৬ ফেব্রুয়ারি ২০২০।  "আবার 'ডলস হাউস'"। দৈনিক প্রথম আলো। ২৭ নভেম্বর ২০১৪। সংগ্রহের তারিখ ৬ ফেব্রুয়ারি ২০২০।  "ডলস হাউস ২ : সাতটি তারার তিমির"। বাংলানিউজটোয়েন্টিফোর.কম। ১৭ নভেম্বর ২০১৪। সংগ্রহের তারিখ ৬ ফেব্রুয়ারি ২০২০।  "নাট্যকার এর চরিত্র খায়রুল আলম"। সংগ্রহের তারিখ ২৩ জানুয়ারি ২০২০। [স্থায়ীভাবে অকার্যকর সংযোগ] "বাংলা একাডেমি সাহিত্য পুরস্কার পাচ্ছেন যাঁরা"। সংগ্রহের তারিখ ২৩ জানুয়ারি ২০২০।  ইন্টারনেট মুভি ডেটাবেজে খায়রুল আলম সবুজ (ইংরেজি) বাংলা মুভি ডেটাবেজে খায়রুল আলম সবুজ